రాయ్పూర్: కేంద్ర ప్రభుత్వం ప్రతిష్ఠాత్మకంగా తీసుకువచ్చిన వస్తు సేవల పన్ను (జీఎస్టీ) బిల్లును ఛత్తీస్గఢ్ అసెంబ్లీ శుక్రవారంనాడు ఆమోదించింది. ఒకదేశం, ఒక పన్ను విధానాన్ని తీసుకువచ్చిన కేంద్రంతో మమేకమవుతూ బిల్లును రాష్ట్ర అసెంబ్లీ ఆమోదించడం సంతోషంగా ఉందని, రాష్ట్రానికి ఇందువల్ల మేలు జరుగుతుందని ముఖ్యమంత్రి రమణ్ సింగ్ మీడియాతో మాట్లాడుతూ చెప్పారు. ఛత్తీస్గఢ్ అసెంబ్లీ చరిత్రలో ఇదొక చరిత్రాత్మక రోజని అభివర్ణించారు. మెజారిటీ సభ్యుల సమ్మతితో బిల్లు ఆమోదం పొందిందన్నారు. జీఎస్టీ బిల్లులోని నాలుగు చట్టాలకు ఈవారం ప్రారంభంలో రాష్ట్రపతి ప్రణబ్ ముఖర్జీ ఆమోదముద్ర వేశారు. అంతకుముందు నాలుగు జీఎస్టీ బిల్లులను రాజ్యసభ ఎలాంటి సవరణలు లేకుండా ఆమోదించింది. జీఎస్టీ వల్ల ధరలకు రెక్కలు రావడం ఉండదని కేంద్ర ఆర్థిక మంత్రి అరుణ్ జైట్లీ రాజ్యసభలో చర్చ సందర్భంగా భరోసా ఇచ్చారు. నాలుగు జీఎస్టీ బిల్లులను ఏప్రిల్ 6న లోక్సభ ఆమోదించింది. వీటిలో సెంట్రల్ జీఎస్టీ బిల్లు, ఇంటిగ్రేటెడ్ జీఎస్టీ బిల్లు, యూనియన్ టెరిటరీస్ జీఎస్టీ బిల్లు, నష్టపరిహార చట్టం వంటివి ఉన్నాయి. ప్రస్తుతం ఆయా రాష్ట్రాలు తమతమ అసెంబ్లీలో జీఎస్టీ బిల్లును ప్రవేశపెట్టి ఆమోదించాల్సి ఉంటుంది.
raypur: kendra prabhutvam pratishtaatmakamgaa teesukuvacchina vastu sevala pannu (gst) billunu chhattisgad assembley sukravaaramnaadu aamodinchindi. okadesam, oka pannu vidhaanaanni teesukuvacchina kendramtho mamekamavutuu billunu rashtra assembley aamodinchadam santoshamgaa undani, rashtraniki induvalla melu jarugutundani mukhyamantri raman sing meediatho maatlaadutuu cheppaaru. chhattisgad assembley charitralo idoka charitraatmaka rojani abhivarninchaaru. magerity sabhyula sammatitho billu aamodam pondindannaaru. gst billulooni naalugu chattaalaku eevaaram praarambhamlo rashtrapati pranab mukharji aamodamudra vaesaaru. antakumundu naalugu gst billulanu rajyasabha elanti savaranalu lekunda aamodinchindi. gst valla dharalaku rekkalu ravadam undadani kendra aardhika mantri arun jaitley rajyasabhalo charcha sandarbhamgaa bharosa icharu. naalugu gst billulanu epril 6na loksabha aamodinchindi. veetilo central gst billu, intigrated gst billu, unian territeries gst billu, nashtaparihara chattam vantivi unnaayi. prastutam aayaa rashtralu tamatama assembleelo gst billunu pravesapetti aamodinchaalsi untundi.